लुटेरों ने हवाला व्यापारी के मुनीम को बंधक बनाया, 18 लाख लूटे
बाड़मेर | कल्याणपुरामें मंगलवार को दिन दहाड़े एक हवाला व्यापारी के मुनीम को बंधक बनाकर पिस्तौल दिखाकर 18 लाख रुपए लूट लिए। सूचना मिलते ही पुलिस ने हाइवे से सटे क्षेत्रों में नाकाबंदी करवाई, लेकिन देर रात तक लुटेरों का कोई सुराग नहीं लगा।
जानकारी के अनुसार सुनारों का वास स्थित जगदंबा मंदिर के सामने कल्याणपुरा में किराए के मकान में रह रहे हवाला व्यापारी जगदीश भाई के ऑफिस में मुनीम को बंधक बनाकर 18 लाख रुपए लूट लिए गए। एक स्कार्पियों गाड़ी में सवार होकर आए पांच नकाबपोश लुटेरों में दो के पास पिस्तौल थी। सबसे पहले ये लुटेरे स्कार्पियों गाड़ी को लेकर गली में घुसे, इसके बाद दो-दो कर नीचे उतर मकान के दूसरी मंजिल पर पहुंचे, जहां अनिल भाई गोस्वामी पुत्र प्रतापपुरी गोस्वामी निवासी रणजू राजकोट (गुजरात) ऑफिस में बैठा था। उसके सीने पर पिस्तौल रखी और उसके पास रखी नकदी को बाहर निकालने के लिए बोला। दूसरे लुटेरे ने उसके हाथ बांध दिए। इसके बाद 18 लाख रुपए की नकदी बैग में डाल फरार हो गए।
पौनघंटे बाद पुलिस को दी सूचना: प्रत्यक्षदर्शियोंके मुताबिक लूट की वारदात को अंजाम देने के बाद पुलिस को करीब पौन घंटे बाद सूचना दी गई। जबकि घटना के बाद आसपास के लोगों की मौके पर भीड़ जमा हो गई थी। कई बार लोगों ने कहा कि पुलिस को सूचना दो, लेकिन उसने इनकार भी कर दिया। इसके बाद आसपास के लोगों ने पुलिस को सूचना दी और पुलिस मौके पर पहुंची, तब तक करीब पौन घंटा बीत चुका था।
युवतीने दिए पुलिस को कई सुराग: डिप्टीओपी उज्ज्वल, कोतवाल बुद्धाराम विश्नोई मय पुलिस जाब्ता मौके पर पहुंचे। मुनीम से वारदात को अंजाम देने के घटनाक्रम की जानकारी लेकर मौका मुआयना की। इस दौरान आसपास के लोगों से भी पुलिस ने पूछताछ की और वारदात को अंजाम देने वाले किसी संदिग्ध के बारे में जानकारी जुटाई।
hin_Deva hin_Deva hin_Deva hin_Deva hin_Deva